  Майя Бывальцева Геннадий Красильниковлэн вань ужъёсыныз бичет поттыны, кигожтэтъёссэ сканировать карыны, озьы ик аудиокнигаос гожтыны кулэ шуыса вераськизы удмурт литератураысь классикез тодэ ваён ӝытын. Солэн вордскемез дырысен 90 ар тырмонлы сӥзем пумиськонэ Ижкарысь музей-квартираяз (Кузебай Герд нимо йӧскалык музейлэн ёзэз) ӵыжы-выжыосыз, гожъясьёс, литератураез эскерисьёс люкаськизы. Та писателез син азяд ке пуктӥськод, нырысь ик удмуртлык тодэ лыктэ. <…> Геннадий Дмитриевичлэсь ужъёссэ удмурт калык ноку но уз вунэты, малы ке шуоно солэн ужъёсыз вылын, мон тодӥсько, трос но трос писательёс будӥзы. <…> Туж потэ, 100 ар тырмонэзлы ке но Геннадий Дмитриевичлэн, полный сборник сочинений поттыны мед луысалыз, малы ке шуоно асьмеос валаськом, туннэ литература вужме, книга лыдӟисьёс ӧжытгес луо Владимир Соловьёв, Удмуртиысь лулчеберетъя но туризмъя министрОзьы ик Владимир Соловьёв пусйиз, со понна лулчеберетъя министерство гинэ сюлмаськыны кулэ ӧвӧл, оглом тӧрлык, угось Геннадий Красильников кадь «данъяськымон писательёсмы, поэтъёсмы трос ӧвӧл». Та гожъясьёс медаз вунэ шуыса, кыӵе ке выль амалъёс шедьтыны кулэ, вераз министр. Геннадий Красильниковез тодэ ваён ӝыт 3 фото Сыӵе выль амалъёсты ӵектӥз Удмурт кун университетлэн Удмурт кылосбуръя, финно-угроведениея но журналистикая институтысьтыз удмурт литературая но Россиысь калыкъёслэн литературазыя кафедраысь доцент, педагогика тодосъя кандидат Любовь Фёдорова. Со ог 15 ар Геннадий Красильниковлэн асгожтэтъёсыныз (рукописьёсынызы) ужаз. Туж тунсыко, вань киын гожтэмъёсыз ӟуч кылын нуэмын, но удмурт кылын гожтыны кутске ке, одӥг ӟуч кылыз но ӧвӧл, шуиз тодосчи. Со документъёс кылемын одӥг экземплярен. <…> Вот одӥгез, дыр, проект луыны кулэ сыӵе, что соосты кулэ сканировать. Туннэ сыӵе луонлык вань. Одӥгез тетрадез ышиз ке, ышиз быдэс история, ышиз быдэс сыӵе литературной, шуомы, лабораториез Красильниковлэн. <…> Cо сокем трос ӧвӧл, туала техникаез кык нунал куспын сое луоз лэсьтыны Любовь Фёдорова, литератураез эскерись, педагогика тодосъя кандидатОзьы ик со гожъясьлэн вань ужъёсыныз но тодосчиослэн валэктонъёсынызы бичет поттонлы дурбасьтэмзэ вераз. Со понна трос ужъёсмы но, кужыммы но вань, пусйиз Любовь Фёдорова но эшшо аудиокнига кылдытыны ӵектӥз. «Красильниковлэсь текстъёссэ лыдӟыны удмурт но ӟуч кылын. Со туж секыт уж ӧвӧл. Сое можно поттыны интернетэ. Сотэк Красильниковез лыдӟись трос уз луы, удмуртсэ но ӟучсэ но», — вераз тодосчи. Геннадий Красильниковлэсь кылёсбурзэ утён ласянь аслэсьтыз ӵектонзэ вераз «Удмурт Кенеш» огазеяськонлэн тӧроез, улосвыл парламентысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсез Татьяна Ишматова. Со туэ сӥзьыл Алнашын, Красильниковлэн вордскем интыяз, литератураен вырисьёслэсь конференцизэс яке форумзэс ортчытыны дэмлаз. Радъян ужез «Удмурт Кенеш»ас вылаз басьтыны быгатоз, шуиз со. Озьы ик пусйиз, ужрадэ егитъёс одно ик пыриськыны кулэ шуыса. Мед тросгес но тросгес сое (Геннадий Красильниковез — ред.) тодозы, мед чузъяськоз, книгазэ лыдӟыны выльысь мылкыдзы мед ӝутскоз. Со пумысен но таӵе ужрадъёс ортчытыны кулэ Татьяна Ишматова, «Удмурт Кенеш» огазеяськонлэн тӧроезТодэ ваён ӝытэ Геннадий Красильниковлэн сузэрез Мария Ишматова лыктӥз. Ӵапак со гожъясьлэсь музей-квартиразэ кылдытонлы трос кужымзэ сётӥз. Нош двоюродной выныз Иван Михайлов тодмо ӵыжы-выжыезлы луыса тунсыко пумиськонъёссэ тодаз ваиз. Алнашын улыкуз на со доры Москваысь но Удмуртиысь гожъясьёс вуыло вылэм, озьы, кылсярысь, тодмо ӟуч кылбурчиен Андрей Дементьевен адӟиськыны кылдэм. Озьы ик Иван Михайлов агаезлэсь кылъёсты умой тодэмзэ но удмурт кыл понна сюлмаськемзэ пусйиз. Солэн сюлмыз туж шуг вал соизлы, малы меда, пе, удмурт калык сыӵе, ассэ ачиз, пе, уг гажа, уг яраты. Калыкын, пе, только ӟуч сямен вераськыны туртто куспазы городын. Йырзы, пе, рамка йылын, мугорзы, пе, рамка пушкын шуэ вал. Со солэн кылъёсыз. <…> Туж бай вал солэн удмурт кылыз. Мон кытӥяз паймисько вал: кылымтэ кылъёсыз вераны кутске, но, бон та, шуисько, удмурт кыл-а? Удмурт кыл, шуэ. Но туж умой тодэ вал ӟуч кылэз. Ваньзэ сямен книгаоссэ со ӟуч кылэ берыктӥз ачиз Иван Михайлов, Геннадий Красильниковлэн ӵыжы-выжыезВатсалом, Геннадий Красильниковлэн музей-квартираысьтыз егит ӧнерчи Алина Коткова музеетӥ виртуальной турен тодматӥз. Ӝоген сое Удмуртиысь Кузебай Герд нимо йӧскалык музейлэн но элькунысь лулчеберетъя но туризмъя министерстволэн нимлыко сайтъёсысьтызы но адӟыны луоз. Тегъёс: Лулчеберет Ижкар Литература Музей Удмуртия удмуртъёс ТатьянаИшматова гожъясьёс ВладимирСоловьёв Йӧскалыкмузей Красильников  